open-index/open-wikipedia-markdown huggingface dataset:
José María Arguedas

**José María Arguedas Altamirano**  foi un escritor peruanu.

## Obres destacaes
* 1935 - *[[Agua (libro)|Agua]]*. Coleición de cuentos integrada por: *Agua*, *Los escoleros* y *[[Warma kuyay]]*. Segundo premiu en el concurso internacional promovíu por la Revista Americana de Buenos Aires. Traducida al ruso, alemán, francés e inglés por La Literatura Internacional, de Moscú.
* 1941 - *[[Yawar Fiesta (novela)|Yawar Fiesta]]*. Novela. Revisada en 1958.
* 1954 - *[[Diamantes y pedernales]]*. Novela, conxuntamente con una reedición del libro *Agua* y el cuento «Orovilca».
* 1955 - «La muerte de los Arango». Cuento. Primer premiu del Concurso Latinoamericano de Cuento en Méxicu.
* 1958 - *[[Los ríos profundos]]*. Novela. Premiu Nacional de Fomento a la Cultura Ricardo Palma en 1959. Fue reeditada en 1978 por la Biblioteca Ayacucho de Caracas con prólogo de Mario Vargas Llosa.
* 1961 - *[[El Sexto]]*. Novela. Premiu Nacional de Fomento a la Cultura Ricardo Palma en 1962.
* 1962 - *[[La agonía de Rasu Ñiti]]*. Cuento.
* 1964 - *[[Todas las sangres]]*. Novela.
* 1965 - *[[El sueño del pongo]]*. Cuento, en edición bilingüe (castellano-quechua).
* 1967 - *Amor mundo*. Coleición de cuatro cuentos de tema erótico: «El horno viejo», «La huerta», «El ayla» y «Don Antonio».
* 1971 - *[[El zorro de arriba y el zorro de abajo]]*. Novela que dejó inconclusa y que fue publicada póstumamente.

## Referencies

## Enllaces esternos
Buddy Richard

**Ricardo Roberto Toro Lavín** , más conocíu como **Buddy Richard**, ye un cantante chilenu.

## Referencies

## Enllaces esternos

* Páxina oficial de Buddy Richard  (en castellanu)
Comunión Tradicionalista Carlista

**Comunión Tradicionalista Carlista** (CTC) ye una organización política española, fundada en 1986 nel *"Congresu d'Unidá Carlista"* entamáu en San Lorenzo de El Escorial, nel que s'amestaron diversos grupos carlistes que se dixebraren del Partíu Carlista debío a que nun aceptaben la so evolución ideolóxica hacia posiciones d'izquierda, concretaes na nomada *"vía carlista hacia'l socialismu autoxestionariu"* de Carlos Hugo de Borbón-Parma.

Los partíos políticos que participaren na so fundación foron Unión Carlista, Comunión Tradicionalista (1975) y Comunión Católico Monárquica (1977).

Toma'l nome del partíu políticu del carlismu nos años 1930, Comunión Tradicionalista.

Nel añu 1996 foron espulsaos los sos sectores más integristes.

## Referencies

## Enllaces esternos
*Páxina web de la Comunión Tradicionalista Carlista
Fondos

Los **fondos** son un exerciciu poliarticular de musculación destináu principalmente a desendolcar la fuercia y el volume de los tríceps, de los pectorales y de los costazos (deltoides anterior). Esti exerciciu tamién fai intervenir en menor midida los dorsales, los trapecios, los deltoides llaterales y posteriores, y los abdominales.

Pueden facese de dos maneres diferentes:

;Fondos nes barres paraleles, una mano per barra.

El prauticante colócase ente dos barres paraleles, garra con dambes manes y úpase estirando los brazos. Calteniendo les piernes cruciaes al envís d'evitar un movimientu de valumbu, dobla los brazos calteniendo siempre los antebrazos perpendiculares a la barra y al suelu. Llueu úpase otra vuelta, calteniendo los antebrazos inmóviles. Si l'atleta inclina un poco’l troncu haza alantre nel exerciciu, ye’l fexe baxeru del músculu pectoral mayor el que ye solicitáu.

; Fondos nes barres paraleles, pies sobre la barra

El prauticante garra una de les barres, les manes coles palmes p'abaxo y la barra detrás d'él.. Llueu posa los pies na barra paralela, quedando asina’l troncu nel vaciu. Dempués baxa lentamente’l cuerpu haza’l suelu, pero ensin tocalu. Per aciu de la fuercia los tríceps, úpase hasta la posición primera. Esti tipu d'execución namái solicita los tríceps.

## Variantes

Los fondos fáense davezu nes barres, siendo les manes del prauticante les qu'aguanten tol pesu. P’añader resistencia, pueden usase pesos como un cintu llastráu, un chalecu pesáu, o llevando una mochila con pesos dientro. Tamién se pue caltener una pesa ente les rodíes o los todiyos. Pa quitar resistencia, pue usase una máquina de fondos o de llevantamientos asistíos, lo qu'al poner contrapesu amenorga la fuercia necesaria pa que’l prauticante llevante’l so cuerpu. Tamién pueden usase bandes de resistencia enganchaes a les plantes de los pies p'aidar cuando falla la fuercia pa facer correutamente’l fondu. Si nun se tien esti equipamientu, pue facese una variante más llixera de los fondos llamada “fondos en bancu”.

Colóquense les manes nun bancu direutamente baxo los costazos. Les piernes queden reutes y horizontales; los pies pósense n’otru bancu delantre’l prauticante. Esta variante entrena los músculos de la parte alta del cuerpu de forma asemeyada, anque non exauta, a la de los fondos normales, amenorgando bastante’l pesu total que tien que llevantar el prauticante. Esti exerciciu tamién pue facese nel borde d'un sofá, el mesáu de la cocina o cualesquier otra superficie que sofite al llevantador.

## Referencies

## Enllaces esternos

* Fondos – demostración en videu
Planches

Les **planches** o **flexones** son un tipu d'exerciciu físicu realizáu en posición inclinada, cara abaxo, llevantando’l cuerpu solamente cola aida de los brazos, baxando otra vuelta al suelu de forma controlada y asina socesivamente. 

L’oxetivu del exerciciu ye desarrollar los músculos pectorales y los tríceps, anque benefíciense tamién los deltoides, el serratu anterior, el coracobraquial y la resistencia anaeróbica. Ye un exerciciu fundamental pal entrenamientu nos ximnasios y especialmente pal entrenamientu militar.

Una variante del exerciciu consiste en facelu contra una paré. Cuanto más lloñe tean los pies de la paré, más abegosa ye la realización y, poro, más esixencia muscular hai. Otru cambéu qu'amenorga la dificultá del exerciciu consiste en cincar coles rodiyes en suelu, en cuenta de colos deos de los pies.

## Execución

# De mano’l prauticante ta echáu en suelu, cara abaxo, encontáu namái na parte delantera de los pies y nes palmes de les manes. Estes han tar a l'altura los costazos, colos deos en diagonal haza alantre.
# Siguidamente flexónense los brazos hasta cuasimente raspiar en suelu col cazu, ensin llegar a tener en nengún momentu contautu físicu col suelu (sacantes la palma de les manes y la punta los pies). Equí gárrase aire.
# Finalmente, tórnase a la posición inicial estirando los brazos, calteniendo tol tiempu’l llombu reutu y paralelu al movimientu. Échase l'aire.

## Otros propósitos

Les planches avecen facese tamién como una prueba d'aptitú, como un pequeñu castigu físicu de circunstancies, p'amosar les habilidaes físiques o como una demostración de sumisión.

Munches veces vense otres variantes desavezaes, feches con un aquel de competir; por exemplu flexones nel barru, la nieve o la tierra, col envís de que l'exerciciu sía más abegosu, o facelu inda más difícil, como pone-y al prauticante un pie o un pesu enriba’l llombu (escurque con sanciones si se pierde l'equilibriu), o facer l'exerciciu con encontu nos nudiellos, non emplegar tolos deos (anque siempre’l pulgar), llevantando una de les piernes, llevantar d'un blincu dando palmes enantes de cayer, facelu solamente con un brazu…

## Referencies
Bandera de Mieres

La **bandera de Mieres** (Asturies) ye rectangular, de proporciones 2:3 (ancho:llargo). Divídese en trés franxes horizontales. Blanca la superior, azul la central, y mariella la inferior. La franxa blanca tien un anchu de la metá del anchu de la bandera, y les otres dos, d'un cuartu. Nel cantón lleva l'escudu de Mieres. Les sos colores son les del escudu. Na bandera, el blancu simboliza la paz y ye la color de los Marqueses de Camposagráu. L'azul simboliza'l cielu, les agües del ríu Caudal, y la mar onde desemboca. El mariellu simboliza la riqueza del suelu del conceyu.

La bandera adoptada foi la ganadora d'un concursu d'ideés abiertu a tolos ciudadanos convocáu pol Ayuntamientu. El diseñu escoyíu pol xuráu foi presentáu por Mario Ruiz Gutierrez, de la Sociedá Española de Vesiloloxía.

## Ver tamién
* Escudu de Mieres
* Banderes d'Asturies

## Referencies

## Enllaces esternos
Escudu de Mieres

L'Escudu de **[[Mieres]]** (Asturies) foi aprobáu pola Direición Xeneral d'Alministración llocal, dependiente del ministeriu de la Gobernación, el 29 d'avientu de 1964

Escudu curtiáu. Na partición superior, sobre campu de plata, les armes de la familia Bernaldo de Quirós: dos llaves d'azur enllazaes polos aniellos, con trés lluneles en cada flancu y trés flores de lis. Na partición inferior, maza y martiellu d'azur y plata allugaos n'aspa, rueda dentada d'azur y ondes d'agua na punta, too ello sobre campu d'oru. Al timbre, corona real zarrada.

*Los Qui­roses tráin por armes seyes lluneles colloraos en campu blan­cu, trés en cada parte, que son venti y cuatro medies llunes, que manifiesten venti y cuatro banderes que se ganaron a los moros n'aquelli tiempu polos d'esti apellíu trayendo cada Bandera la so media lluna. Los Bernaldos dos llaves azules nel mediu, con trés flores de lis d'oru, les dos d'elles tie­nen en mediu les llaves, y la otra enriba en mediu d'elles.*

La partición inferior simboliza'l ríu Caudal, que treviesa'l conceyu, y les dos principales actividaees del conceyu, la minería y la industria.

## Ver tamién
*Escudos d'Asturies

## Referencies

## Enllaces esternos
Alcalde de Mieres

El cargu d**'alcalde de Mieres** ye'l cargu qu'ocupa el cabezaleru del conceyu asturianu de Mieres. Dende 1979 ye elixíu democráticamente pa un periodu de 4 años. 

Dende les primeres eleiciones democrátiques, el PSOE tuvo cinco alcaldes y Izquierda Xunida unu.
## Eleiciones municipales
Dende 1979 vienen celebrándose eleiciones municipales en Mieres cada 4 años. Estos son los resultaosː

## Llista d'alcaldes
Ésta ye la llista d'alcaldes de Mieres:

## Referencies

## Enllaces esternos
*Llista completa d'alcaldes de Mieres
Diagmina Noval

**Diagmina Noval Antuña**  ye una cantante asturiana de tonada.

Foi'l so maridu'l que la animó a presentase a concursos de canción asturiana. Ente los concursos que tien conquistao tán los de Piedrasblancas, L'Entregu, El Campu, Blimea, Xixón o Candás.

Nel añu 1973 grabó'l so primer discu col sellu Columbia, acompañada por otru cantante de dilatáu historial, Alfredo Canga. Más sero, en 1977, grabaríen un nuevu discu, nesti casu col sellu Dial Discos. Destaquen nestes grabaciones les canciones dialogaes interpretaes polos dos cantantes. Nel añu 2010 el Conceyu de Samartín del Rei Aurelio asoleyó un discu (*Hai una lletra cantada*) nel que participen 25 cantantes nacíos nel propiu conceyu, ente los que taba Diagmina Noval.

**Diagmina** tamién exerció de maestra coles nueves xeneraciones de la tonada destacando como alumna de so Anabel Santiago.

## Referencies

## Enllaces esternos
Alcalde de Llanera

**Alcaldes de [[Llanera]]** de magar 1979:

#Toles llonxitúes mídense en píxeles
ImageSize = width:1600 height:550 #Tamañu de la imaxe: ancho, alto 
PlotArea = width:50 height:500 left:50 bottom:10 #Tamañu de la gráfica en sí dientro de la imaxe: anchu, altu, marxe izquierda, marxe derecha
DateFormat = yyyy #Formatu de dates= y-cifra de añu, m-cifra de mes, d-cifra de día.
Period = from:1979 till:2015 #Periodu de tiempu representáu: dende, hasta
TimeAxis = orientation:vertical #Orientación de la exa de tiempos: horizontal o vertical
ScaleMajor = unit:year increment:4 start:1979 #Escala

# Nun se da cuenta de cuándo choquen dos frases, asina qu'hai
# que moveles a mano cola variable $dx

Define $dx = 35 # shift text to right side of bar

PlotData=
#barra, color, anchu, ?, alliniamientu, tamañu de fonte (XS,S,M,L,XL)
 bar:Líderes color:red width:25 mark:(line,white) align:left fontsize:M
 
 #desde hasta color desplazamientu($dx, píxeles) testu y enllaz
 from:1979 till:1983 color:yellow shift:($dx,0) text:José Luis Suárez Suárez], Independiente (1979)
 from:1983 till:1991 shift:($dx,0) text:Justo Ignacio Suárez Prado, PSOE (1983)
 from:1991 till:1995 shift:($dx,0) text:Rafael Areces Fernández, [PSOE] (1991)
 from:1995 till:2015 color:blue shift:($dx,0) text:[José Avelino Sánchez Menéndez, PP (1995)


## Referencies

## Enllaces esternos
Escudu de Llanera

L**'escudu de Llanera** ye un escudu utilizáu pol Ayuntamientu asturianu de Llanera pero ensin sanción llegal, ta llabráu na fachada de la Casa Consistorial. Como otros munchos conceyos esti escudu foi inventáu por Octavio Bellmunt y Fermín Canella pa ilustrar la so obra "Asturias".

El so escudu ye: Curtiáu y mediu partíu.

:*Primer cuartel curtiáu, Cruz de los Ánxeles d'oru y piedres precioses, soportada por dos ánxeles alaos. Esti cuartel ta formáu poles armes de l'Obispalía d'Uviéu, ya qu'a cuenta de les socesivrs donaciones d'estrs tierrrs acabó por convertise en propietaria d'ellrs. Foi conceyu d'Obispalía hasta que Felipe II tevo permisu del Papa pa vender les tierres.

:*Segundu cuartel partíu, torre almenada n'oru sostenida n'ondes de plata. Esta torre representa l'antigua torre de San Cucufato na oriella del ríu Nora. Nesta torre pidió asilu Enrique de Trastámara a Don Diego Menéndez Valdés que-y lo denegó fuxendo del so hermanu Pedru I d'Aragón.

:*Tercer cuartel, trés faxes acompañaes de diez roles cargaos de crucetes, puestes trés, dos, dos, trés. Don Diego Menéndez Valdés foi perseguíu por Enrique de Trastámara por-y tener ñegao l'asilu que-y pidió. Esti escudu ye l'antiguu de los Valdés que yeren trés franxes a los que s'añadieron les ruedes del supliciu qu'evolucionaron a los roles. 

## Ver tamién
*Escudos d'Asturies

## Referencies

## Enllaces esternos
Imi Lichtenfeld

**Imi Lichtenfeld** , tamién conocíu pol so nome hebraicu **Imi Sde-Or**, ye’l fundador del sistema de defensa personal Krav Maga. Nació en Budapest (Hungría), crióse en Bratislava (actual Eslovaquia), y morrió en Netanya (Israel), el 9 de xineru de 1998. 

## Primeros años
El padre d'Imi, Samuel Lichtenfeld, yera inspeutor xefe de la policía de Bratislava y fuera endenantes acróbata de circu. Por aficionamientu, y tamién polo que consideraba esixencies del so trabayu, Samuel Lichtenfeld entamó a deprender a los sos subordinaos movimientos de defensa personal nel ximnasiu de so, l'Hércules. Col tiempu Imi había desendolcar estos movimientos, basaos sobre too na llucha y nel boxéu, creando más tarde’l Krav Maga. Imi Lichtenfeld compitió en torneos nacionales y internacionales de boxéu y de llucha, llegando a ser campeón y miembru del equipu nacional de llucha del so país (daquella Checoslovaquia).

## Creación del Krav Maga
Na Segunda Guerra Mundial los nazis asesinaron a tola familia d'Imi. Tovía mozu, Imi organizara la resistencia de los xudíos contra los grupos antisemites y fascistes llariegos en Bratislava, deprendiendo a defendese a los sos compatriotes. Más tarde xuntóse a la “lexón checa” del exércitu británicu y siguió lluchando contra los alemanes. Acabante la guerra coló pa Palestina y principió a enseñar téuniques de defensa personal primero a los paramilitares xudíos y llueu al exércitu israelín recién formáu, asina como téuniques de llucha con cuchiellos y con palos. Dende la creación del estáu d'Israel foi instructor xefe d'educación física y de defensa personal de les Fuercies de Defensa d'Israel. Nesos años el sistema llegó a tener un nome: Krav Maga (“Combate cuerpu a cuerpu”).

En 1964 dexó l'exércitu israelín y entamó a adautar el Krav Maga a les necesidaes de los civiles. Pruyía-y enseñar a defendese a cualesquier persona que tuviera qu'enfrentase a un ataque con un mínimu de riesgu y de daños.

Anque tovía siguió sirviendo de conseyeru y instructor de Krav Maga pal exércitu y otres fuercies de seguridá, pa esparder entá más el so métodu estableció dos centros privaos d'entrenamientu en Tel Aviv y en Netanya, onde vivía. Adoptó’l sistema de cinturones pa estructurar la enseñanza y asegurar una progresión rápida con total seguranza.

En 1972 principió la primer promoción d'instructores destinada a los civiles nel Institutu Wingate. Dende entós el métodu llegó a mui bien dellos civiles.

En 1978 Imi creó l'Asociación Israelina de Krav Maga pa esparder el métodu y tresmitir los sos valores. Foi presidente d'ella hasta’l fin de los sos díes.

En 1981 el Krav Maga escomenzó a desendolcase pel mundu.

Hasta los sos díes postreros, Imi siguió desendolcando les téuniques del Krav Maga y los sos conceutos. Supervisaba personalmente a los graos más altos de Krav Maga y pasaba tiempu colos instructores. Controlaba los progresos y los ésitos de los sos alumnos, cautivándolos cola so personalidá única y el so fondu sentíu del humor, y tresmitiéndo-yos el so conocimientu y conseyu.

## Referencies

## Enllaces esternos
Muséu de Belles Artes d'Asturies

El **Muséu de Belles Artes d'Asturies** ta asitiáu nel Palaciu de Velarde, la Casa de Oviedo-Portal y la Casa de Solís-Carbajal nes calles de la Rúa y Santa Ana d'Uviéu. 

Foi inauguráu'l 19 de mayu de 1980 a partir de la coleición d'arte propiedá de l'antigua Diputación Provincial d'Uviéu, anguaño depende de la Conseyería de Cultura del Principáu d'Asturies y ye sufragáu con fondos del Principáu y del Conceyu d'Uviéu.

El Muséu anguaño cuenta con un fondu d'ente 8 y 10.000 pieces inventariaes, aunque realmente sólo s'espongan ente 350-400 al públicu. Contién pintures d'artistes españoles -destacando los asturianos- y extranxeros (destacando la pintura italiana y flamenca), arriendes d'ello tien escultures, fotografías y oxetos de vidrio y loza. 

El proyeutu d'ampliación del Muséu corrió a cargu del Arquiteutu Francisco Beloqui Mangado.

## Obres espuestes (antes de l'ampliación de 2015)

### Palaciu de Velarde
* Sala d'esposiciones temporales.
* 18 tables del retablu de Santa María, realizáu pol Maestru de Palanquinos, y procedente de Valladolid.
* Retablos medievales procedentes de Cataluña y Mallorca.
* Pintures flamenques del sieglu XVI.
* Apostoláu completo *d'El *Greco, conocíu como *Apostoláu de San Feliz*, pol marqués a quien perteneció ; unu de los trés esistentes nel mundu (los otros dos tán en Toledo).
* Pintures renacentistes: Berruguete (*La Coronación de la Virxe*), Fernando Yáñez de la Almedina, Luis de Morales y Tiziano (*Santa Catalina*; depósitu del Muséu del Prado).
* Barrocu Español ya italianu: José de Ribera, Guido Reni, Zurbarán (*Cristu na cruz*), Murillo (*San Pedro*).
* Pintures mitolóxiques de Rubens y obra relixosa de Juan Andrés Ricci.
* Pintures del uvieín Miguel Jacinto Meléndez, pintor del rei Felipe V, y del bodegonista Luis Meléndez.
* Obres de Francisco de Goya (semeyes de Xovellanos y Carlos IV), Angelica Kauffmann, Bartolomé Montalvo, Agustín Esteve.
* Pintores asturianos: Juan Carreño de Miranda (*[[Carlos II d'España|Carlos II]] a los diez años*), Evaristo Valle, Nicanor Piñole, Luis Fernández y Aurelio Suárez.
* Pintores románticos, realistes y modernistes, tantu asturianos como del restu d'España.
* Reló de Javier Méndez, reloxeru gallegu, fecháu en 1800.
* Par de pistoles de 1795, fabricaes por dos armeros vascos na primera Fábrica d'Armes d'Asturies.
* Obres del italianu Umberto Pettinicchio.

## Referencies

## Enllaces esternos

* Páxina web oficial
Keikogi

**Keikogi** (稽古着: “ropa d'entrenamientu”) o **dogi** (道着, dōgi: “ropa pa la Vía”) ye un términu usáu nes artes marciales modernes del Xapón pa denomar la vistimienta que s’emplega nes clases. El prototipu d'esta especie d'uniforme foi desarrolláu por Jigoro Kano y adoptóse pa la práutica del yudu dende 1907, del karatedo nos años 1920, del Aikido nos años 1930, y asina socesivamente dende entós n’otros budos como’l kendo o’l ninjutsu y otres artes marciales más modernes, inclusive non xaponeses. 

## Diseñu

Davezu’l keikogi compónse de trés elementos: una chaqueta ensin botones, denomada **uwagi**; un pantalón, denomáu **zubon**, y el cinturón, denomáu **obi**. En dellos casos inclúyese l'usu del hakama, una especie de falda-pantalón llarga y plisada. El nome y delles carauterístiques del keikogi varien dependiendo del arte marcial. Polo xeneral el color ye blancu nel *uwagi* y nel *zubon*, siendo’l color del *obi* diferente munches veces, indicando’l nivel o grau del prauticante.

Ente los keikogis qu'avecen recibir nomes particulares tán:

* Yudogi (柔道着) nel Yudu
* Karategi (空手着) nel Kárate
* Aikidogi (合気道着) nel Aikido
* Kendogi (剣道着) nel Kendo
* Jujutsugi (柔術着) nel Jujutsu

## L’uwagi

La chaqueta d'entrenamientu ye onde se noten más diferencies ente les artes marciales que la empleguen. Nel Yudu y na mayor parte de los estilos de Jujutsu ta fecha na parte cimera con algodón anuedao en cada cruz, lo que-y da muncha resistencia pero tamién más rixidez, y tien una costura horizontal na parte de delantre sacantes les mangues, asina como un faldón de tela más fino na parte baxera. En Kárate y Aikido polo xeneral ye d'algodón más fino, nun tien la costura frontal pero sí les mangues curties o cosíes pa dar mayor movilidá y pesar menos. En Kendo’l kendogi ye llivianu, y les mangues son davezu muncho más anches pan un torgar el movimientu de los brazos, lo que suel obligar a arremangales usando’l gordón del sable.

La forma de vistilu cambia d'homes a muyeres: tradicionalmente nel casu de los homes la solapa izquierda va penriba la derecha, y al aviesu nel casu les muyeres. Esta forma de tapar una solapa cola otra ye escurque heriedu de la época feudal, onde los samurái llevaben la katana nel llau izquierdu. Si pasaren el llau izquierdu penriba’l derechu, ye fácil que la empuñadura enganchara na solapa derecha, lo que podía significar la muerte énte un adversariu rápidu. Asina mesmo, tapando la solapa derecha cola izquierda pue escondese un “tanto” (cuchiellu) per dientro, que pue desenvainase darréu metiendo la mandrecha. Davezu’l keikogi lleva una etiqueta cola marca na parte baxera de la solapa izquierda.

## L’obi

El cinturón del keikogi faise d'una sola pieza de tela plegada delles veces a lo llargo. Tradicionalmente ponse dando dos vueltes a la cintura y átase delantre con un nudu especial bien apertáu a unos trés centímetros perbaxo l'embeligru del que lu lleva.

El color del obi en dalgunos estilos ta venceyáu al nivel de deprendimientu y al desarrollu del arte marcial nel prauticante. Tanto los colores como los graos varien según artes, federaciones y estilos. 

## Referencies

## Enllaces esternos
VIII Gala de Tonada Asturiana de Nueva

La **VIII Gala de Tonada Asturiana de Nueva**, celebróse na llocalidá llanisca de Nueva'l día 29 de xunetu de 2011. Nella tomaron parte los cantadores Celestino Rozada, Marisa Valle Roso y Lorena Corripio, actuando como gaiteru Óscar Fernández González. Tamién contó cola actuación del monologuista Carlos Alba, *[[Cellero]]*.

Nel trescursu d'esta edición fízose-y un homenaxe a Javier Díaz Fernández (Javier el d'Arroes), a los cantantes de tonada Panín Solarana y Esteban Verdeja, que representen el futuru del xéneru y al veteranu cantante local Aquilino de Dios Bulnes.

## Referencies

## Enllaces esternos
Ḥanói

**Ḥanói** (en vietnamita: *Hà Nội*) ye la capital de Vietnam. Tien una población estimada de 3.145.300 d'habitantes (en 2005). Anteriormente foi la capital de Vietnam del Norte ente 1954 y 1976. La ciudá asítiase na oriella derecha del ríu Colloráu. La so industria incluye la fabricación de ferramientes, productos químicos y artesaníes.

## Historia de la ciudá

Foi fundada pol rei Ly Thai To en 1010, y el so nome varia a lo llargo de los sieglos : *Kecho*, *Dai La*, *Thang Long*, *Dong Kinh* (del chinu *dong jing*, que significa «capital del Este»), que foi llatinizada en *[[Tonkín]]*. El nome de Tonkín designa anguaño la provincia qu'arrodia la ciudá, ye dicir el Norte del Vietnam actual.

Foi centru alministrativu de China baxo'l sistema colonial qu'esti país estableció a partir de la dinastía Han. Hanoi foi ocupada polos franceses en 1873 y entamó una tresformación urbanística de corte occidental. Asinamismo, convirtióse na capital de la Indochina francesa en 1887.

La ciudá foi ocupada polos xaponeses en 1940 y foi lliberada en 1945 por China, convirtiéndose en sede del gobiernu vietnamita. De 1946 a 1954, foi escenariu de una gran llucha ente los franceses y los vietnamites cuando los primeros intentaron retomar el so control d'esti país. Al fracasu d'esti intentu, la ciudá convirtióse na capital de Vietnam del Norte. 

Demientres la Guerra de Vietnam, la ciudá sufrió varios bombardeos lo que destruyó los sos puentes y víes férrees, aislandola aunque estos daños fueron rápidamente iguaos. Depués del final de la guerra, la ciudá convirtióse na capital del Estáu cuando Vietnam del Norte y Vietnam del Sur se convirtieron nun solu país el 2 de xunetu de 1976.

## Referencies

## Enllaces esternos
Melchor García Sampedro

**Melchor García Sampedro** , tamién conocíu como **San Melchor de Quirós**, foi un obispu dominicu y el primer santu asturianu.

## Biografía
Nació nel llugar de Cortes, parroquia de Ḷḷindes, (Quirós), el 28 d'abril de 1821, siendo bautizáu al día siguiente na ilesia parroquial de San Esteban de Cienfuegos. La so neñez trescurre nos pueblos de Cortes y Arroxo a onde se tresllada la so familia.

En 1835 estudia Filosofía y Teoloxía na Universidá d'Uviéu. Nomáu pol Cabildu catedraliciu profesor del colexu diocesanu San Xosé, dexa la docencia y ingresa na Orde de Santu Domingu, con intención de ser misioneru nel Oriente, tomando los hábitos nel conventu d'Ocaña (Toledo), el 16 d'agostu de 1845.

Ordenáu sacerdote n'avientu de 1847 en Madrid, embarca en Cádiz na fragata Victoria'l 7 de marzu de 1848 y llega a Manila (Filipines), el so primer destín, el 25 de xunetu del mesmu añu. Nomáu llector de Filosofía nel colexu de Santu Tomás de la capital filipina, sólo lu desempeña hasta'l mes d'ochobre del citáu añu, embarcando entós rumbu a Macáu con destín a les misiones de Tung-Kin o Tonkín (Vietnam), onde llega en febreru de 1849. Ellí tuvo estudiando la so cultura y dedicáu al serviciu pastoral.

Daes les sos notables cualidaes pal ministeriu y el gobiernu, bien ceo ye eleváu al serviciu de vicariu del grupu de misioneros, y el 16 de setiembre de 1855 l'obispu P. Sanjurjo conságralu obispu de Tricomía en Bui-Chu.

En perfecta armonía col so proyeutu ministerial, entrégase al cuidao, formación y santificación de los fieles, dando con ello ocasión a ser públicamente conocíu y perseguíu pol emperador Tu Duc que decretara escontra los cristianos. 

Depués de ser executáu monseñor Sanjurjo, García Sampedro, el so socesor, ye deteníu'l 8 de xunetu de 1858 en Kieu-Lao y conducíu cargáu de cadenes a Nam-Dinh, capital de la provincia, onde lu someten a tormentos, tortures y tentaciones. Pero nun reniega de la so fe, polo que ye despedazáu públicamente'l día 28 del mesmu mes y añu.

Repatriaos trenta años depués los sos restos a Uviéu, onde se celebren solemnes honres fúnebres el 28 y 29 d'abril de 1889, son treslladaos a la capiella del Rei Castu de la catedral.

El papa Píu XII decláralu beatu'l 29 d'abril de 1951, depués d'un procesu de beatificación que tuvo llargu tiempu paráu y foi promovíu, cuasi un sieglu depués de la so muerte, pol maestru xeneral de la Orde, frai Manuel Suárez. Finalmente, ye proclamáu santu, xunto con otros mártires del Vietnam, el día 19 de xunetu de 1988 pol papa Xuan Pablu II.

Nel añu 1895, el poeta asturianu Teodoro Cuesta asoleyó la obra *El Protomártir asturiano Fr. Melchor García Sampedro*, que sería reeditada pola Academia de la Llingua Asturiana en 1988 na coleción Llibrería facsimilar col númberu 3.

## Referencies

## Enllaces esternos

* Catholic hierarchy
*
Atemi

L***'Atemi*** (当て身) ye un términu que nes artes marciales xaponeses designa los golpes al cuerpu, normalmente por oposición a otres téuniques como “kansetsu waza” (llaves a les articulaciones), “shime waza” (estrangulamientos), téuniques d'agarre y proyeiciones. Los atemi pueden solmenase con cualesquier parte del cuerpu propiu a cualesquier parte del cuerpu del adversariu. Pueden emplegar la percusión o bien la fuercia ”suave”. Un arte marcial típicu qu'aveza emplegar l*'atemi* de percusión ye’l Kárate. L’allugamientu de los nervios y de los puntos de presión, tal como s’usa en dellos métodos d'acupresión, tamién suel ser un factor d'escoyeta de los oxetivos pal atemi(ver kyusho).

Hai golpes a partes vitales del cuerpu que pueden matar o incapacitar al contrariu: nel plexu solar, nes vidayes, xusto embaxo la nariz, nos güeyos, nos xenitales, o embaxo la caxada. Les artes marciales tradicionales de Xapón (antecesores del yudu, jujutsu y aikido) nun prautiquen davezu l'atemi, darréu que se supón que s’usaben nel campu batalla contra enemigos revistíos d'armadura. Sicasí hai delles esceiciones.

En sigo mesmos los atemi pueden ser téuniques completes, pero tamién úsense muncho pa romper un instante l'equilibriu del contrariu (ver kuzushi) o resolver. Esti ye por casu l'usu que suel dase al atemi n’aikido.)  Un golpe dolorosu, pero non mortal, a un área como los güeyos, cara, o dalguna parte feble del abdome, pue abrir camín pa una téunica más dañible, como una proyeición o una llave a les articulaciones. Inclusive si’l golpe nun apota, pue distrayer al adversariu, qu'instintivamente pue abangar el cuerpu (por exemplu esparabanando la cabeza p'atrás por un golpe a la cara) perdiendo asina l'equilibriu.

El desenrollu de les téuniques d'atemi surde de la evolución de les artes marciales xaponeses, mayormente’l jujutsu. Los primeros estilos de jujutsu de la Era Sengoku foron creaos como forma de combate ensin armes por samuráis que perdíen les armes en plenu campu batalla. El propósitu del jujutsu yera desarmar al enemigu y usar el so propiu arma escontra d'él. D’esta miente los golpes al cuerpu taben llendaos, porque la supuesta víctima llevaba de xuru una armadura completa. Ensin embargu nos estilos tardíos de jujutsu del periodu Edo los golpes a mano vacía al cuerpu llegaron a xeneralizase cuando les engarraes militares a gran estacala entamaron a arralar. Esto significaba que l'oponente del prauticante de jujutsu nun avezaba llevar armadura, y los puntos vitales que formen l'enquiz del atemi-waza quedaben más albentestate. Asina que l'atemi escomenzó a xugar un papel central nes téuniques mortales y de convencimientu ensin armes.

## Referencies
Proyeición (artes marciales)

**Proyeición** ye un términu emplegáu nes artes marciales pa una téunica d'agarre qu'implica desequilibrar o llevantar a un adversariu, valtándolu de secute, que nes artes marciales xaponeses recibe la denomación de *nage-waza* (投げ技, "téunica de proyeición"). Davezu les proyeiciones impliquen un movimientu de xiru onde’l que fai la proyeición pierde darréu’l contautu col otru y, en cayendo esti, sigue equilibráu y sofitáu nos propios pies, anque a veces a una proyeición pue siguir una téunica d'agarre en suelu, forciada o elixida, onde la persona que fai la proyeición nun pierde’l contautu col adversariu, sinón que tenta de controlalu y inmovilizalu. Tamién hai téuniques de proyeición que reciben el nome de **proyeiciones en sacrificiu** (捨身技 *sutemi waza*: "téunica de sacrificiu"), qu'impliquen ponese nuna posición potencialmente de desventaya, echándose al suelu por casu, pa al tiempu executar una proyeición aprovechando’l desequilibriu.

## Aikido

La mayor parte de les téuniques de defensa del aikido terminen en proyeición, esto ye, tienen la finalidá d'alloñar al contrariu ensin por ello provoca-y daños importantes. Exemplos: 

* **(''Hitoe'') irimi nage**, proyeición llevantando’l brazu del contrariu. 
* **Shiho nage**, proyeición llevando la mano del contrariu al so costazu.
* **(''Gyaku'') kotegaeshi**, torción del cúbitu del brazu del contrariu.
* **Tenshi nage**, proyeición con desequilibriu llevantando los brazos a distintos planos.
* **Kaiten nage**, l'aikidoca lleva una de les manes al pescuezu y al llombu del adversariu. 

## Kárate

Les aplicaciones práutiques (bunkai) de los *[[kata|kates]]* de Kárate son munches y enforma variaes, hasta’l puntu de que de dalgunes d'elles lleguen a estrayese mui bien de proyeiciones propies del kárate, como por exemplu nos *kates* Heian shodan y Tekki shodan del estilu Shotokan. Esti ye un aspeutu más común nes escueles tradicionales.

El maestru Gichin Funakoshi, arriendes de les téuniques de barríu (*ashi barai*), rellacionó les siguientes:

* **Byobudaoshi (屏風倒し)**
* **Koma nage (独楽投げ)**
* **Kubiwa nage (首輪投げ)**
* **Katawa guruma (片輪車)**
* **Tsubame gaeshi (燕返し)**
* **Yaridama (槍玉)**
* **Tani otoshi (谷落)**
* **Ude-wa-morote gari (腕輪諸手刈)**
* **Sakatsuchi (坂槌)**

## Yudu

Nel currículum del yudu, los *nage waza* dixébrense en dos categoríes: les téuniques de pie y les de sacrificiu.

### Tachi waza

Esti primer conxuntu ye’l de les proyeiciones aplicaes tando de pie. Los *tachi waza* (立ち技) subdivídanse en:

* **Te waza (手技)**, téuniques de mano.
* **Koshi waza (腰技)**, téuniques de cadril.
* **Ashi waza (足技)**, téuniques de pierna.

### Sutemi waza

El grupu de los *sutemi waza* (捨身技) son les téuniques de proyeición con sacrificiu, esto ye, cuando’l lluchador cede al so equilibriu y sofitu col envís de valtar al contrariu. Subdivídese en:

* **Ma waza sutemi (真技捨身)**, o supín.
* **Yoko waza sutemi (橫技捨身)**, o llateral.

## Referencies

## Enllaces esternos

* "JudoInfo.com"
* Coleición de les 40 Proyeiciones del Gokyo con demostraciones en videu
Televisión de Galicia

La **Televisión de Galicia**, tamién llamada **A Galega**, ye una canal de televisión gallega que forma parte de la Corporación de Radiotelevisión de Galicia (CRTVG) xunto cola Radio Galega. Tien les sos instalaciones centrales en San Marcos, na parroquia de Bando, nel conceyu de Santiago de Compostela.

Nel mes de xineru del añu 2009 la TVG convirtióse en líder de les cadenes autonómiques per primer vegada na so historia, anque foi ente 1988 y 1990 cuando algamó les mayores cifres d'audiencia de la so historia.

## Historia y carauterístiques
Los trabayos de construcción de la so sede entamaron n'ochobre de 1984. La direición xeneral de medios de comunicación tuvo de crear una rede de reemisores pa poder tresmitir. Les emisiones escomenzaren a les 19:30 del 24 de xunetu de 1985, cola tresmisión en direutu de la inauguración de los estudios y cola tresmisión pela nueche de los actos del Día del Apóstol en Santiago de Compostela. El 25 de xunetu emitió la so primer película, el curtiumetraxe *[[Mamasunción]]* de Chano Piñeiro. Nos meses siguientes continuó les emisiones en pruebes hasta'l 1 de setiembre, cuando comenzare la programación regular, con 39 hores d'emisión a la selmana. Anguaño, emite 168 hores a la selmana, con un 70% de programación propia.

El 31 d'avientu de 1996 la canal **Galeusca TV**, de la que tamién formaben parte ETB y TV3 entama les sos emisiones regulares p'América vía satélite. El 17 de mayu del añu siguiente TVG entamó les sos emisiones pola rede. Dende la desapaición de Galeusca TV, TVG emite la so señal de Galicia TV América por satélite y Galicia TV Europa pa España y Europa por satélite y cable

TVG emite en llingua gallega dafechu, anque tamién esiste daqué programa en castellanu emitíu poles sos señales internacionles.

La TVG ye miembru de la FORTA, qu'asoleya a les diferentes televisiones autonómiques del Estáu español.

### La segunda canal

Anque'l llanzamientu de la segunda canal (G2) taba previstu pal 25 de xunetu de 2008, nun entamó les sos emisiones hasta'l 2 de febreru de 2009, dempués de fracasar l'intentu de llanzamientu n'ochobre de 2008.

Anguaño, la segunda canal emite de llunes a vienres bloques de programación pa neños de 13.45 a 15.30 y de 18.00 a 20.30, dedicando'l restu del tiempu a la emisión de la programación de la canal internacional Galicia TV América.

## Referencies

## Enllaces esternos
IB3 Televisió

***Televisió de les Illes Balears, SA (IB3 Televisió) *** , n'asturianu "Televisión de les Islles Baleares, S.A.", ye una empresa pública perteneciente al grupu *[[Ens Públic de Radiotelevisió de les Illes Balears]]* (EPRTVIB), n'asturianu "Ente públicu de la Radiotelevisión de les Islles Baleares", dedicada a la producción y emisión de televisión. Foi creada, xunto al Ente y la radio, IB3 Ràdio, mediante la llei 7/85del 22 de mayu de 1985, el 26 de marzu de 2004.

La televisión autonómica de les Islles Baleares arrancó, en fase de pruebes, el día de la *Diada* de les Islles, el 1 de marzu de 2005; poro los informativos nun comenzaron hasta mayu de 2005. Entamó les sos emisiones regulares el 5 de setiembre de 2005.

Entamó baxo la direición de María Umbert con una programación billingüe en catalán para informativos, series y programes de producción propia, y español pa películes y series estranxeres. Dende ochobre de 2007 y baxo la direición de Antoni Martorell, llévase a cabu un cambiu na so programación, quedando namái en catalán.

IB3 ye miembru de la FORTA. Tien los sos estudios centrales nel polígonu de Son Bugadelles, en Calvià, un municipiu de la islla de Mallorca, muy cercanu a la so capital, Palma de Mallorca. Los estudios de la radio asítiense en Palma de Mallorca. Dispón tamién de delegaciones nes islles de Menorca, Ibiza y Formentera, asina como en Madrid.

El día 2 de marzu de 2009, IB3 entamó a emitir na TDT de Cataluña, una versión d'IB3, a medio camín entre IB3 ya IBSat.

Anguaño, tamién ufre cobertura al traviés de la televisión per satélite (IBSat) ya Internet.

## Instalaciones
* Sede Central IB3 Televisió:
** c/ Madalena, 21 Polígon Son Bugadelles - 07180 Santa Ponça (Calvià - Mallorca)

* Sede Central IB3 Ràdio:
** c/ Manuel Azaña, 7-A. 07006 Palma de Mallorca

* Tien delegaciones en:
** Menorca c/ Artrutx, 22 - 1º izq.POIMA. 07714 Maó 
** Ibiza c/ Pintor Narcís Puget, 6. Sant Rafel (Sant Antoni) - 07816 Ibiza 
** Formentera c/ de s'Almadrava e/n - Edifici Auba - La Savina. 07860 Formentera 
** Madrid c/ Bocángel, 26 - 28028 Madrid

## Direutores IB3
* María Umbert (2005-2007)
* Antoni Martorell (2007-2010)
* Pere Terrassa (2010-...)

## Audiencies
Evolución de la cuota de pantalla mensual, según les mediciones d'audiencia ellaboraos por TN Sofres. Los datos d'audiencia refiérense únicamente al territoriu de las Islles Baleares.

## Referencies

## Enllaces esternos
* Sitiu Web oficial d'IB3
IB3 Ràdio

***Ràdio de les Illes Balears, SA (IB3 Ràdio) *** , n'asturianu "Radio de les Islles Baleares, S.A.", ye una empresa pública propiedá del grupu de comunicación *[[Ens Públic de Radiotelevisió de les Illes Balears]]* (EPRTVIB), n'asturianu "Ente públicu de la Radiotelevisión de les Islles Baleares", dedicada al producción y emisión de radio. Naz, xunto al Ente y a la televisión, IB3 Televisió, mediante la llei 7/85del 22 de mayu de 1985, el 26 de marzu de 2004.

## Frecuencies
Estes son les frecuencies d'emisión al traviés de la FM nes Islles Baleares: 
* Mallorca: 106.8 
* Menorca: 88.6 
* Ibiza y Formentera: 93.7 
* Andratx (Mallorca): 89.2 
* Calvià (Mallorca): 92.7 
* Alcúdia (Mallorca): 89.2 
* Pollença (Mallorca): 89.7 
* Sóller (Mallorca): 89.2 
* Capdepera (Mallorca): 96.4 
* Sant Josep de la Talaia (Ibiza): 89.7 
* Ciutadella (Menorca): 104.2

Emite tamién al traviés de la rede en www.ib3noticies.com 

## Referencies

## Enllaces esternos
* Sitiu Oficial d'IB3 Ràdio
Ens Públic de Radiotelevisió de les Illes Balears

L**'Ens Públic de Radiotelevisió de les Illes Balears** (EPRTVIB) (n'asturianu, Ente Públicu de Radiotelevisión de les Islles Baleares) ye una entidá pública de les Islles Baleares creada'l 26 de marzu de 2004. Encárgase de la xestión de les sociedaes Televisió de les Illes Balears formada polas canales IB3 Televisió ya IB3 Sat y la Ràdio de les Illes Balears, n'emisión baxo'l nome d'IB3 Ràdio.

## Direutores xenerales
* María Umbert Cantalapiedra  (2005-2007)
* Antoni Martorell i Reynés (2007-2010)
* Pere Terrasa Sànchez (2010-2011)
* Antoni Gómez (2011-)

## Enllaces esternos
*Ente Públicu de Radiotelevisión de les Islles Balears

## Referencies
Juan Carlos Moreno Cabrera

**Juan Carlos Moreno Cabrera**, ye un filólogu español concienciáu cola diversidá llingüística del Estáu y como talu denunciante del centralismu y nacionalismu llingüísticu español.

## Trayeutoria
Ye caderalgu de Llingüística Xeneral na Universidá Autónoma de Madrid. Espublizó dellos artículos sobre la situación de la diversidá llingüística mundial y formó parte del comité científicu del "*Informe sobre les Llingües del Mundu*" pola Unesco. Destaca pola so posición política n'oposición cara l'usu de la llingua castellana nos territorios billingües nel Estáu.

Ye, anguaño, miembru del comité científicu de Linguamón - Casa de les Llengües.

## Obra
*1987: *Lógica Formal y Lingüística*
*1987: *Fundamentos de Sintaxis General*
*1990: *Lenguas del Mundo*
*1995: *La lingüística Teórico-Tipológica*
*1998: *Diccionario de Lingüística Neológico y Multillingüe*
*1998: *Materiales para un curso de sintaxis general sobre la base de cuatro lenguas euroasiátiques*
*2000: *Curso Universitario de Lingüística General*
*2000: *La Dignidad e Igualdad de las lenguas*
*2003: *Semántica y Gramática*
*2004: *Introducción a la Lingüística*
*2006: *De babel a pentecostes. Manifiesto plurilinguista.
*[[2006]] *La dignidad e igualdad de las lenguas. Critica de la discrimación lingüística*
*[[2008]]: *El nacionalismo lingüístico*
*[[2008]]: *Una ideología destructiva*
* [[2010]]: *Spanish is different. Introducción al español como lengua extranjera*
* [[2011]]: [https://www.academia.edu/5223521/84._Unifica_Limpia_y_Fija_._LA_RAE_y_los_mitos_del_nacionalismo_linguistico_espanol_en_Silvia_Senz_y_M._Alberte_eds._El_Dardo_en_la_Academia._Esencia_y_vigencia_de_las_academias_de_la_lengua_espanola._Barcelona_Melusina_2011_vol_I._pp.157-314 «“Unifica, limpia y fija.” La RAE y los mitos del nacionalismo lingüístico español»], en S. Senz i M. Alberte: *El dardo en la Academia*, Barcelona: Melusina, vol. 1, páxs. 157-314.
* [[2011]]: *Lengua, colonialismo y nacionalismo (Antología de artículos, 2004-2010). *
* [[2013]]: *Cuestiones clave de la lingüística. *
* [[2014]]: Juan C. Moreno y J. L. Mendívil: *On Biology, History and Culture in Human Language.*
* [[2014]]: [http://www.euphoniaediciones.com/plataforma/libros/los-dominios-del-espanol-13-45-1-2-1 *Los dominios del español. Guía del imperialismo lingüístico panhispánico.*] 
* [[2014]]: [http://www.euphoniaediciones.com/canal/tratado-didactico-y-critico-de-linguistica-general/13 *Tratado didáctico y crítico de lingüística general.*]  
* [[2015]]: [http://www.txalaparta.eus/libro/9185/errores-y-horrores-del-espa%C3%B1olismo-linguistico/ *Errores y horrores del españolismo lingüístico.*]  

== Referencies ==


== Enllaces esternos ==
* [http://bretemas.blogaliza.org/files/2010/06/Texto_Juan_Carlos_Moreno_Cabrera.pdf *Lengua/nacionalismo en el contestu español*] , ensayu en formatu pdf. 
* [http://www.eldebat.cat/cat/notices/_el_castella_no_s_hauria_d_ensenyar_a_les_escoles_de_catalunya_33203.php Entrevista pa presentar el so llibru *El nacionalismo lingüístico*]  
*[https://www.publico.es/agencias/072673/lingista/castellano/catalan/moreno/cabrera Juan Carlos Moreno Cabrera] nel diariu *Público''.
Seleición masculina de fútbol d'El Salvador

La **Selección masculina de fútbol d'El Salvador** ye l'equipu que representa a El Salvador nesti deporte. Contrólala la Federación Salvadoriana de Fútbol.

## Palmarés
* **[[CCCF Championship]] (1):** 1943
* **[[Central American and Caribbean Games]] (2):** 1954, 2002

## Referencies

## Enllaces esternos
Bandera de Villaviciosa

La **bandera de [[Villaviciosa]]** ye rectangular, d'un llargu equivalente a 3/2 l'anchu. El pañu ye de color púrpura, y lleva'l carauterísticu escudu del conceyu nel centru.

El so orixe, al igual qu'asocede col escudu, débese a l'adopción per parte del conceyu de los símbolos de Carlos I, que desembarcó n'Asturies en 1517 na costa de Villaviciosa. Magar, la bandera imperial de Carlos I ostentaba'l blasón sobre un pañu mariellu, non púrpura.

## Ver tamién
* Escudu de Villaviciosa
* Banderes d'Asturies

## Referencies

## Enllaces esternos
Taranus

**Taranus** ye un grupu de folk metal d'Asturies, que canta n'asturianu, bretón ya italianu.

## Historia
Anque la formación d'anguaño ye de 2009, Taranus ñaz de les ensuañaciones de dellos rapazos nel añu 1994 enfotaos en facer un amiestu ente la musica de Llan de Cubel y Manowar…daqué percomplicao n'aquella Asturies pa unos guaḥes de 16 años.

Dempues de partcipar en delles formaciones de toa triba (La Gueta La Runa, Xana Escura, Lloreu, The Crying Hounds, Amuesa Folk, Oi! N'Ast, etc…). ChusMa y Carballo deciden refundar la idea original 15 años dempués.
Pero la realidá asturiana golpea de nuevu al grupu, dellos de los miembros orixinales anque n'activu na musica tan lloñe del llar (Balears, Canaries y Galiza).
Los pilancos son superaos con sangre nuevo, Diego Martino (ex-Agonía) y Pindy (ex- Brenga Astur).
Entama una nueva etapa en Taranus comu grupu de dark folk, por embargu, el grupu a dulces va faciendo un soniu mas fuerte y brengosu y decidese meter un batería (Jose Manuel Bernabeu).
Cola nueva formación se faen cantares con igües enflenciaes por grupos tan estremaos como My Dying Bride, Sick Of It All o In Extremo, pero n'asturianu.
La musica de Taranus viaxa a Galiza, Burgos y gran parte d'Asturies, participando en dellos festivales de Rock, Folk o revindicaciones sociales.

Nel añu 2009 Taranus participa nel discu compartiu COMA II de grupos noveles patrocinau pol aytu. Xixón.
Nel añu 2010 Taranus gana el premiu al grupu mas orixinal nel concursu del “AHA”. Nesi mesmu añu participen nel recopilatoriu en direutu “Republicastur” xunto con Boikot, Fe de Ratas, Skontra, Desakato y Sambre.
 
Durante'l branu de 2011, entama una nueva domina pa Taranus cola incorporación de la sopranu Susana Mortem. Durante esi mesmu branu Taranus algama 400 espectadores durante un de los sos conciertos nel ciclu de “los conciertos del palaciu”.

N'avientu de 2012 espublizen lo que ye'l so primer trabayu, grabau nos estudios Bunker de Llanera. Coles collaboraciones de Ramón Lage y Alberto Rionda d'Avalanch.

Cola so participación el documental "Los colores del Viento" queden nomaos a meyor banda sonora de documental nos premios AMAS.

En febreru de 2013 queden esbillaos pa la final del Premiu al meyor cantar n'asturianu 2013, siendo escoyíos ganadores na gala celebrada nel teatru de la Universidá Llaboral de Xixón el 1 de marzu col cantar «Ensin ti».

## Componentes d'aguaño
* Antonio Carballo - Guitarra llétrica, Guitarra acustica, Voz llimpio.
* Xesús Nel García “ChusMa” – Guitarra llétrica, Xiblates y Voz gocho.
* Diego Diaz Martino “Super” - Baxu y Voz medio.
* Fran Álvarez - Gaita y Xiblates.
* Susana Mortem - Voz sopranu.
* Marco Álvarez - Batería.

## Anteriores componentes
* Fernando García: Guitarra acustica y baxu.
* Juan Manuel Lopez: Guitarra llétrica y voz.
* Jose Manuel Bernabeu - Batería
* Fernado Díaz "Pindy" - Gaita y xiblates

## Referencies

## Enllaces esternos
Voltaire

**François Marie Arouet**, más conocíu como **Voltaire**  foi un escritor, historiador, filósofu y abogáu francés que figura como ún de los principales representantes de la Ilustración, un periodu qu'enfatizó'l poder de la razón humana, de la ciencia ya el respetu pa la humanidá. En 1746 Voltaire foi escoyíu miembru de l'Academia Francesa.

## Referencies
Serra da Estrela

La **Serra da Estrela** (n'asturianu, Sierra de la Estrella) ye una cadena montañosa de la sierra onde s'algamen les mayores cotes d'altitú de Portugal Continental, constituyendo la segunda montaña más alta de Portugal (namái superada pola Montaña'l Picu, nes Islles Azores). Ye parte d'una cordillera mayor nomada Sistema Central, nel subsistema designáu como sistema montañosu Montejunto-Estrela. La Serra da Estrela ta integrada nel Parque Natural de la Serra da Estrela, que dempués de la so designación como espaciu protexíu el 16 de xunetu de 1976, convirtióse na mayor área protexida en territoriu portugués.


Serra da Estrela-102-Rinderweide-2011-gje.jpg
Serra da Estrela-118-Landschaft mit Pinie-2011-gje.jpg
Serra da Estrela-134-Bruecke-2011-gje.jpg
Serra da Estrela-150-Felsen-Balance-2011-gje.jpg
Serra da Estrela-166-Moose und Flechten-Spinne-2011-gje.jpg
Serra da Estrela-182-Allium-2011-gje.jpg
Serra da Estrela-198-Titanengeroell-2011-gje.jpg
Serra da Estrela-220-Kraftwerk-2011-gje.jpg


## Referencies

## Enllaces esternos